Twee vas oor 167 renosterhoringsArgieffoto Twee mense is in Noordwes in hegtenis geneem nadat daar 167 renosterhorings in hul besit gevind is. Die twee verdagtes, 57 en 61 jaar oud, is Saterdag in hegtenis geneem nadat die Valke ŉ wenk ontvang het oor ŉ voertuig wat renosterhorings vervoer, het brig. Hangwani Mulaudzi, woordvoerder van die Valke, gesê. “Die voertuig is in die Hartbeespoortdam-gebied voorgekeer en daar is op 167 renosterhorings beslag gelê.” Volgens Mulaudzi was die horings vir die Suidoos-Asiese markte bestem. “Daar word steeds ondersoek ingestel na die twee verdagtes sowel as die waarde van die horings.” Mulaudzi het gesê daar sal in ŉ latere stadium meer inligting bekend gemaak word.